rejauldu/bengali-wikipedia huggingface dataset:
থাম্ব|২০০৯ সালের ফেব্রুয়ারিতে পিভেন  জেরিমি স্যামুয়েল পিভেন (; ২৬ জুলাই ১৯৬৫) হলেন একজন মার্কিন অভিনেতা ও প্রযোজক। তিনি হাস্যরসাত্মক ধারাবাহিক এনটোরেজ-এ আরি গোল্ড চরিত্রে অভিনয়ের জন্য সর্বাধিক পরিচিত। এই কাজের জন্য তিনি একটি গোল্ডেন গ্লোব পুরস্কার ও টানা তিনটি এমি পুরস্কার অর্জন করেন। তিনি ব্রিটিশ নাট্যধর্মী চলচ্চিত্র মিস্টার সেলফরিজ ও এলেন ডাজেনারাসের সিটকম এলেন-এ স্পেন্স কোভাক চরিত্রে অভিনয় করেন।  প্রারম্ভিক জীবন পিভেন ১৯৬৫ সালের ২৬শে জুলাই নিউ ইয়র্কের ম্যানহাটনে জন্মগ্রহণ করেন। তার পিতা ব্রায়ান পিভেন ও মাতা জয়েস হিলার পিভেন (জন্মনাম: গোল্ডস্টেইন)। তারা দুজনেই অভিনয়শিল্পী ও নাট্য শিক্ষক। পিভেনের বোন শিরা পিভেন একজন পরিচালক। পিভেনের ভাষ্যমতে শিরা তার প্রথম অভিনয়ের শিক্ষকদের একজন। তার বোনের স্বামী অ্যাডাম ম্যাকে একজন পরিচালক।  কর্মজীবন ২০০৪ সালে শুরুর পর পিভেন এইচবিওর ধারাবাহিক এনটোরেজ-এ হলিউডের এজেন্ট অ্যারি গোল্ড চরিত্রে অভিনয় করে সাফল্য অর্জন করেন। এই কাজের জন্য তিনি ২০০৫ থেকে ২০০৮ সাল পর্যন্ত টানা চার বছর শ্রেষ্ঠ পার্শ্ব অভিনেতা বিভাগে এমি পুরস্কারের মনোনয়ন লাভ করেন এবং ২০০৬, ২০০৭ ও ২০০৮ সালে এই পুরস্কার জয় করেন। ২০০৯ সালে তিনি প্রথমবার এই কাজের জন্য কোন এমি পুরস্কারের মনোনয়ন লাভ করেন নি। এছাড়া তিনি ২০০৫ থেকে ২০১০ সালে এই কাজের জন্য টানা ছয়বার গোল্ডেন গ্লোব পুরস্কারের মনোনয়ন লাভ করেন এবং ২০০৮ সালে এই পুরস্কার অর্জন করেন।  তথ্যসূত্র  বহিঃসংযোগ     বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:নিউ ইয়র্ক শহরের অভিনেতা বিষয়শ্রেণী:মার্কিন ইহুদি অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন টেলিভিশন প্রযোজক বিষয়শ্রেণী:মার্কিন বৌদ্ধ বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:হাস্যরসাত্মক ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:শিকাগোর অভিনেতা
thumb| ভারতীয় বিজ্ঞান শিক্ষা ও গবেষণা সংস্থা, ভোপাল (; IISER-B) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৮ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি মধ্যপ্রদেশ রাজ্যের রাজধানী ভোপালে অবস্থিত। এটি একটি স্বশাসিত সংস্থান যা ছাত্রদের পুরস্কার হিসেবে স্বপ্রদত্ত ডিগ্রি প্রদান করে।   তথ্যসূত্র   বিষয়শ্রেণী:ভারতীয় বিজ্ঞান শিক্ষা ও গবেষণা সংস্থান
শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার হল ভারতের চলচ্চিত্রের অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।  অমিতাভ বচ্চন ২০০২, ২০০৬, ২০১৬ সালে এবং মনোজ বাজপেয়ী ১৯৯৯, ২০০০, ও ২০১৭ সালে সর্বাধিক তিনবার এই পুরস্কার লাভ করেন। শাহরুখ খান ১৯৯৪ ও ২০০১ সালে এবং রণবীর কাপুর ২০১০ ও ২০১২ সালে দুইবার এই পুরস্কার লাভ করেন। ২০১৯ সালের আয়োজন পর্যন্ত দুইবার যৌথভাবে এই পুরস্কার প্রদান করা হয়, প্রথমবার ২০১৭ সালে মনোজ বাজপেয়ী ও শহীদ কাপুরকে এবং দ্বিতীয়বার ২০১৯ সালে আয়ুষ্মান খুরানা ও রণবীর সিংকে।  বিজয়ী অভিনেতা   শ্রেষ্ঠ অভিনয় সমালোচক পুরস্কার  বছর (আয়োজন) অভিনেতা চলচ্চিত্র চরিত্র সূত্র ১৯৯০   অনুপম খের ড্যাডি আনন্দ  ১৯৯১   পুরস্কার প্রদান করা হয় নি ১৯৯২   অভিনেত্রী পুরস্কৃত হন ১৯৯৩   শাহরুখ খান কভি হাঁ কভি না সুনিল ১৯৯৪   অভিনেত্রী পুরস্কৃত হন ১৯৯৫   অভিনেত্রী পুরস্কৃত হন ১৯৯৬   অভিনেত্রী পুরস্কৃত হন  শ্রেষ্ঠ অভিনেতা সমালোচক পুরস্কার ১৯৯৭-২০০৯  বছর (আয়োজন) অভিনেতা চলচ্চিত্র চরিত্র সূত্র ১৯৯৭   অনিল কাপুর বিরাসত শক্তি ঠাকুর  ১৯৯৮   মনোজ বাজপেয়ী সত্য ভিকু মহাত্রে ১৯৯৯   মনোজ বাজপেয়ী সমর প্রতাপ সিং শূল ২০০০   শাহরুখ খান মোহব্বতেঁ রাজ আরিয়ান মালহোত্রা ২০০১   অমিতাভ বচ্চন অক্ষ মনু বর্মা ২০০২   অজয় দেবগন এন মালিক  ভগৎ সিং কোম্পানি  দ্য লিজেন্ড অফ ভগৎ সিং ২০০৩   হৃতিক রোশন কোই... মিল গয়া রোহিত মেহরা ২০০৪   পঙ্কজ কাপুর মকবুল জাহাঙ্গীর খান ২০০৫   অমিতাভ বচ্চন ব্ল্যাক দেবরাজ সাহাই ২০০৬   আমির খান রং দে বাসন্তী দলজিৎ সিং / চন্দ্রশেখর আজাদ ২০০৭   দর্শিল সাফারি তারে জমিন পর ঈশান নন্দকিশোর আবাস্তি ২০০৮   মনজোত সিং ওয়ে লাকি! লাকি ওয়ে! লাকির ছোট ভাই ২০০৯   রণবীর কাপুর ওয়েক আপ সিড  আজব প্রেম কি গজব কাহানি  রকেট সিং: সেলসম্যান অফ দ্য ইয়ার সিদ্ধার্থ "সিড" মেহরা  প্রেম শঙ্কর শর্মা  হারপ্রীত সিং বেদি   ২০১০-এর দশক  বছর (আয়োজন) অভিনেতা চলচ্চিত্র চরিত্র সূত্র ২০১০   ঋষি কাপুর দো দুনি চার সন্তোষ দুগাল  ২০১১   রণবীর কাপুর রকস্টার জনর্দন "জর্ডান" যকার / জেজে  ২০১২   ইরফান খান পান সিং তোমার পান সিং তোমার  ২০১৩   রাজকুমার রাও শাহিদ শাহিদ আজমি  ২০১৪   সঞ্জয় মিশ্র আঁখো দেখি বাউজি  ২০১৫   অমিতাভ বচ্চন পিকু ভাস্কর বন্দ্যোপাধ্যায়  ২০১৬   মনোজ বাজপেয়ী  শহীদ কাপুর আলিগড়  উড়তা পাঞ্জাব রামচন্দ্র সিরাস  তেজিন্দার "টমি" সিং / গাবরু  ২০১৭   রাজকুমার রাও ট্র্যাপড শাউরিয়া  ২০১৮   আয়ুষ্মান খুরানা আন্ধাধুন আকাশ রণবীর সিং পদ্মাবত আলাউদ্দিন খিলজি ২০১৯   আয়ুষ্মান খুরানা আর্টিকেল ফিফটিন আইপিএস অয়ন রঞ্জন  অক্ষয় খান্না সেকশন ৩৭৫ তরুণ সলুজা নওয়াজুদ্দীন সিদ্দিকী ফটোগ্রাফ রাফিউল্লাহ "রাফি" রাজকুমার রাও জাজমেন্টাল হ্যায় ক্যায়া কেশব  আরও দেখুন  শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)  শ্রেষ্ঠ অভিনেতা বিভাগে ফিল্মফেয়ার পুরস্কার  তথ্যসূত্র  বহিঃসংযোগ  ফিল্মফেয়ার পুরস্কারের দাপ্তরিক ওয়েবসাইট   বিষয়শ্রেণী:ফিল্মফেয়ার পুরস্কার বিষয়শ্রেণী:সেরা অভিনেতা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
thumb|সমকামিতায় পায়ুকাম পায়ুকাম মানব-সভ্যতায় অনেক আগে থেকেই ছিলো। সাধারণত পুরুষ-সমকামিতায় এই ধরণের ক্রিয়াকলাপ দেখা গেলেও বিষমকামী সম্পর্কেও পায়ুকাম দেখা যায়। অনেকেই পায়ুকামকে মানবযৌনপ্রকৃতির অস্বাভাবিক একটি আচরণ বলে অভিহিত করে থাকেন কিংবা অনেকে একে প্রকৃতিবিরুদ্ধও বলেন, আসলে পায়ুপথে শিশ্ন প্রবেশের আকাঙ্ক্ষা অপ্রাকৃতিক নয় কিংবা অস্বাভাবিকও নয় তবে পায়ুকাম পায়ুপথের ক্ষতি করে, এর কারণে মলত্যাগে অসুবিধা হয়, পায়ুবিদার হয়, পায়ুপথে অর্শ্বরোগ হয় অথবা কোনো কোনো ক্ষেত্রে কর্কট রোগও হতে পারে।  অন্যান্য পায়ুকামের মধ্যে রয়েছে পায়ুপথের গন্ধ শোকা বা পায়ুপথ চোষা। এই দুটি ক্রিয়া ক্ষতিকর না হলেও মলদ্বার চোষার ফলে কোনো কোনো ক্ষেত্রে মুখে ঘা হতে পারে।  পায়ুকামিতা আইন নামের একটি আইন আজও বিশ্বের অনেক দেশেই বলবৎ রয়েছে যে আইন অনুযায়ী পায়ুকামিতা আইনগতভাবে অবৈধ।  প্রেমমূলক অথবা কামদ চিত্রকলার ইতিহাসে পটচিত্র, ভাস্কর্য, আলোকচিত্র, নাটক, সঙ্গীত এবং পুঁথি রয়েছে তা তৎকালীন থেকে সমসাময়িক সময়ের ধারার যৌন প্রকৃতির দৃশ্যগুলি দেখায়। তারা প্রায় সমস্ত প্রাচীন এবং আধুনিক সভ্যতা দ্বারা নির্মিত হয়েছে। পূর্বোক্তন সংস্কৃতিতে প্রায়শই দেখা যায় যৌন আচরণগুলি অতিপ্রাকৃত শক্তির সঙ্গে জড়িত এবং এইভাবেই তাদের ধর্ম এই ধরনের চিত্রকলার সঙ্গে বিজড়িত হয়। ভারতবর্ষ, নেপাল, শ্রীলঙ্কা, জাপান এবং চীন এশিয়ার মহাদেশের এই দেশগুলিতে যৌনতা এবং কামদ শিল্পের উপস্থাপনা স্থানীয় ধর্মের আধ্যাত্মিক অর্থের মধ্যে নির্দিষ্ট রয়েছে। প্রাচীন গ্রীক ও রোমানরা অনেক শিল্প এবং কামদ প্রকৃতি প্রসাধনের সৃষ্টি করেছিলেন যার বেশিরভাগই তাদের ধর্মীয় বিশ্বাস এবং সাংস্কৃতিক অনুশীলনের মধ্যে সংহিত হয়েছিল।  কোনো সমাজে ট্যাবু হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোনো কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে। বাংলাদেশের সমাজে নারীদেহ, প্রেম এবং যৌনতা ট্যাবু হিসেবে বিবেচিত।
গুলাব বাই (জন্ম ১৯২৬, মৃত্যু ১৯৯৬), যিনি গুলাব জান নামে বিখ্যাত, ছিলেন একজন ভারতীয় মঞ্চ নৌটঙ্কি অভিনেত্রী। তিনি ছিলেন প্রচলিত গীতিনাট্য ধাঁচের নাটকের প্রথম মহিলা শিল্পী।  অনেকেই মনে করেন তিনি এই বিভাগের একজন অগ্রগণ্য খ্যাতিমান উদ্গাতা।  তিনি একটি সফল নৌটঙ্কি দল দ্য গ্রেট গুলাব থিয়েটার সংস্থা প্রতিষ্ঠা করেছিলেন। ১৯৯০ সালে, ভারত সরকার তাঁকে, চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করেছিলেন।  জীবনী গুলাব বাই ১৯২৬ সালে ভারতের উত্তরপ্রদেশ রাজ্যের ফারুখাবাদ জেলার বালপূর্বায় জন্মগ্রহণ করেছিলেন। তাঁর জন্ম হয়েছিল বেদিয়া বর্ণে, যারা ছিল পিছিয়ে পড়া সম্প্রদায়। তাদের মূল জীবিকা ছিল বিনোদনমূলক অভিনয়। ১৯৩১ সালে তিনি কানপুর ঘরানার ওস্তাদ ত্রিমোহন লাল এবং হাথরাস ঘরানার ওস্তাদ মোহাম্মদ খানের অধীনে আনুষ্ঠানিক ভাবে প্রশিক্ষণ নেওয়া শুরু করেছিলেন। মাত্র তেরো বছর বয়সে তিনি ত্রিমোহন লালের নৌটঙ্কি দলে যোগ দিয়ে জনসমক্ষে অভিনয় শুরু করেছিলেন, তিনি ছিলেন এই ধরনের শিল্পকলার প্রথম মহিলা অভিনেত্রী। শীঘ্রই, তিনি গানের একটি স্বতন্ত্র শৈলী তৈরি করেছিলেন যার ফলে তাঁর নাম গুলাব জান হিসেবে প্রসিদ্ধি পায়।  তাঁর ক্রমবর্ধমান জনপ্রিয়তা অনুভব করে তিনি তাঁর নিজের একটি নৌটঙ্কি দল প্রতিষ্ঠা করেছিলেন, নাম দিয়েছিলেন দ্য গ্রেট গুলাব থিয়েটার সংস্থা কিন্তু এতে তাঁর গুরু ত্রিমোহন লালের একেবারেই মত ছিলনা। গুলাব বাইয়ের নৌটঙ্কি দল যাত্রা শুরুর সঙ্গে সঙ্গেই সাফল্যের মুখ দেখা শুরু করে। সংস্থাটির পরিচালনার দায়িত্ব এবং তাঁর নিজের বয়সের কারণে ১৯৬০ এর দশকে তিনি নিজের অভিনয় কমিয়ে দিতে বাধ্য হয়েছিলেন। এরপর তিনি তাঁর ছোট বোন সুখবদনকে নৌটঙ্কির নেতৃস্থানীয় অভিনেত্রী হিসেবে তৈরি করতে থাকেন। পরে তাঁর নাম হয় নন্দ গুহ। তিনি কালক্রমে তাঁর নিজের অভিনয় ক্ষমতার জোরে একজন বিখ্যাত অভিনেত্রী হয়ে উঠেছিলেন। তাঁর মেয়ে মধুও একজন অভিনয় শিল্পী। তাঁর অভিনয় জীবনের শেষভাগে, শিল্পরূপ হিসাবে নৌটঙ্কির আবেদন, ধীরে ধীরে হ্রাস পায়।  ১৯৯০ সালে ভারত সরকার তাঁকে চতুর্থ বেসামরিক সম্মান পদ্মশ্রী পুরস্কারে ভূষিত করেন। এর ছয় বছর পরে, ৭০ বছর বয়সে তিনি মারা যান। দীপ্তি প্রিয়া মেহরোত্রা তাঁর জীবনকে একটি জীবনী গ্রন্থে লিপিবদ্ধ করেছেন, বইটির নাম, গুলাব বাই: দ্য কুইন অফ নৌটঙ্কি থিয়েটার।  পেঙ্গুইন ভারত বইটি প্রকাশ করেছিল। কানপুর শহরে মে মাসে মঞ্চে প্রণীত একটি নাটকের  বিষয় ছিল তাঁর জীবন কাহিনী।  আরও দেখুন  নৌটঙ্কি  তথ্যসূত্র  বহিঃসংযোগ    আরো পড়ুন    বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:১৯২৬-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ভারতীয় লোক গায়িকা বিষয়শ্রেণী:ভারতীয় মঞ্চ অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:উত্তরপ্রদেশের সঙ্গীতশিল্পী বিষয়শ্রেণী:ভারতীয় লোক গায়ক বিষয়শ্রেণী:উত্তরপ্রদেশের নারী শিল্পী
মুসনাদে আশ-শাফিঈ লেখক আবু আবদুল্লাহ মুহাম্মদ ইবনে ইদ্রিস আল-শাফিঈ আসল শিরোনাম مسند الشافعي দেশ খেলাফত ভাষা আরবি ধারা হাদিস সংগ্রহ  মুসনাদে আশ-শাফিঈ (  ), ইমাম আবু আবদুল্লাহ মুহাম্মাদ ইবনে ইদ্রিস আশ-শাফিঈ (৭৬৭-৮২০ খ্রিষ্টাব্দ, ১৫০-২০৪ হিজরি) দ্বারা সংকলিত একটি বিখ্যাত হাদীস গ্রন্থ।  শাহ আবদ আল-আযীয আদ-দেহলভী লিখেছেন "এই মুসনাদটি মরফু হাদিসকে চিহ্নিত করার জন্য ব্যবহৃত হয়েছে যা আশ-শাফিঈ সাহাবীদের সাথে সম্পর্ক করেছেন। সেই হাদিসগুলোর মধ্যে যেসব আবুল-আব্বাস মুহাম্মাদ ইবনে ইয়াকুব আল-আসাম-এর কাছে পৌঁছেছে যা তিনি কিতাব আল-উম ও আল-মাবসুতের রাবী ইবনে সুলায়মান থেকে শুনেছিলেন সেসব হাদিস ইমাম আল-শাফিঈ এক জায়গায় সংগ্রহ করে মুসনাদ আল-শাফিঈ নামকরণ করেন।    বর্ণনা  মাকতাবা শামিলা অনুসারে, বইটিতে প্রায় দুই হাজার (২০০০) হাদিস রয়েছে।  এটি প্রাচীনতম লিখিত মুসনাদ গুলোর একটি। মুসনাদ (مسند) হল হাদীসের সংকলন যা বর্ণনাকারীদের দ্বারা শ্রেণীবদ্ধ করা হয়েছে, অর্থাৎ সাহাবিগণ দ্বারা শ্রেণীবদ্ধ করা হয়েছে। ইমাম শাফেয়ীর উত্তরাধিকারী ইবনে হাজার আল-আসকালানি এর ব্যাখ্যা করেন, সংগ্রহটি সরাসরি ইমাম শাফেয়ীর  কাজ নয়, বরং এটি পরবর্তী মুহাদ্দিসদের দ্বারা লিখিত হয়েছিল যারা আল-রাবির ছাত্র ছিলেন।    শাহ আবদ আল-আজীজ আদ-দেহলভী লিখেছেন, "রাবি' ইবনে সুলায়মান আশ-শাফী'র সঙ্গ রেখে তাঁর কাছ থেকে হাদিস নিতেন এবং প্রথম অংশের চারটি হাদিস বাদে বাকি সব শুনেছিলেন যেগুলো আল-বুওয়াতি আশ-শাফী থেকে বর্ণনা করেছেন।   এই মুসনাদটি অন্যান্য মুসনাদের মতো ক্রমানুসারে সাজানো হয়নি এবং কোনো অধ্যায়ে সাজানো হয়নি। কোনো ক্রম বা নিয়ম ছাড়াই তিনি তা সংগ্রহ করেন। এমনকি তার মধ্যে অনেক পুনরাবৃত্তি ছিল।"    প্রকাশনা  বইটি বিশ্বের অনেক সংস্থা দ্বারা প্রকাশিত হয়েছে:   শরহ মুসনাদ আশ-শাফিঈ ৪ খণ্ড (شرح مسند الشافعي) ইমাম আবু আল-কাসিম আল-রাফিঈ কর্তৃক। প্রকাশনা: দার আল-নাওয়াদির (সিরিয়া-লেবানন-কুয়েত )  মুসনাদে আল-ইমাম মুহাম্মদ ইবনে ইদ্রিস আশ-শাফিঈ। প্রকাশনা: দার আল-বাশাইর আল-ইসলামিয়াহ (বৈরুত, লেবানন)   মুসনাদ আল-ইমাম আশ-শাফিঈ। প্রকাশনা: ঘেরাস পাবলিশিং (২০০৪)    আরও দেখুন    কিতাব আল-উম  আল-রিসালা (আল-শাফিঈ)  সুন্নি বইয়ের তালিকা  মুসনাদে আবু হানিফা  মুসনাদে আহমাদ ইবনে হাম্বল  মুওয়াত্তা মালিক  কুতুব আল-সিত্তাহ তথ্যসূত্র বিষয়শ্রেণী:৯ম শতাব্দীর আরবি বই বিষয়শ্রেণী:সুন্নি হাদিস সংকলন বিষয়শ্রেণী:সুন্নি সাহিত্য বিষয়শ্রেণী:শাফিঈ বিষয়শ্রেণী:আরবি ভাষার লেখা থাকা নিবন্ধ
হিন্দি দিবস () প্ৰতি বছরের ১৪ সেপ্টেম্বর ভারতের হিন্দি ভাষাভাষী অঞ্চলে পালিত একটি দিবস। সাধারণত এই দিবসটি ভারতের কেন্দ্ৰীয় সরকারের কাৰ্যালয়, ফাৰ্ম, বিদ্যালয় এবং অন্যান্য প্ৰতিষ্ঠানে উদ্‌যাপন করা হয়। হিন্দি ভাষাকে প্রচার এবং চর্চা করা এই দিবসের মূল উদ্দেশ্য। ভোজ-আয়োজন, বিভিন্ন অনুষ্ঠান, প্রতিযোগিতা এবং অন্যান্য কার্যাবলীর মধ্য দিয়ে এই দিবসটির তাৎপর্য তুলে ধরা হয়। হিন্দি ভাষাভাষী লোকদের কাছে তাদের শিখর সন্ধান এবং ঐক্যের বাণী প্রচারের মাধ্যমে এটি তাদের দেশপ্রেমের স্মারকও হয়ে উঠে।   ইতিহাস  200px|thambnail|right|হিন্দি বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ ২০০৭ (এবং ২০১০) সালের ন্যাশনাল এনসাইক্লোপেডিনের মতে হিন্দি বিশ্বের প্রায় ২৯৫Includes approx. 100 million speakers of other Hindi languages listed below. (এবং ৩১০) মিলিয়ন লোকের মাতৃভাষা এবং বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ। ১৯৪৯ সালের ১৪ সেপ্টেম্বর ভারতের সংবিধান প্ৰস্তাবনা পরিষদে দেবনাগরী লিপিতে লিখা হিন্দিকে ভারতের সরকারি ভাষারূপে স্বীকৃতি দেয় বলে হিন্দি দিবস এই দিনে পালন করা হয়। এর স্বীকৃতির ফলে নাস্তালিক লিপিতে লিখিত মুঘল ও ব্রিটিশ শাসন আমলের মূল হিন্দী/হিন্দূস্তানী ভাষা উর্দু হিসেবে প্রতিস্থাপিত হয়৷ ১৯৫০ সালের ২৬ জানুয়ারি ভারতের সংবিধান গৃহীত হওয়ার মধ্য দিয়ে হিন্দি  ভারত সরকারের অন্যতম সরকারি ভাষারূপে স্বীকৃতি লাভ করে।  ভারতের সংবিধানের ৩৪৩ নং অনুচ্ছেদ অনুযায়ী দেবনাগরী লিপিতে লিখা হিন্দি ভারতের সরকারি ভাষা হিসেবে গৃহীত হয়। উল্লেখযোগ্য যে বৰ্তমানে ভারতে ২২টি সংবিধান স্বীকৃত ভাষা রয়েছে। তার মধ্যে হিন্দি এবং ইংরেজি ভারতের সরকারি ভাষা।  বাকী ভাষাসমূহ আঞ্চলিক সরকারি ভাষা হিসেবে ব্যবহার হয়।   উল্লেখযোগ্য অনুষ্ঠান  বিদ্যালয় এবং অন্যান্য প্রতিষ্ঠানের অনুষ্ঠান ছাড়াও, এই দিবসের কিছু উল্লেখযোগ্য অনুষ্ঠান হল:   হিন্দি দিবসে নতুন দিল্লীর বিজ্ঞান ভবনে ভারতের রাষ্ট্রপতি, প্রণব মুখার্জি  হিন্দির সাথে সম্পৰ্কিত বিভিন্ন ক্ষেত্রে পারদর্শিতার জন্য পুরস্কার প্রদান করেন।  বিভাগীয় মন্ত্ৰী, বিভাগ, সরকারি প্ৰতিষ্ঠান এবং রাষ্ট্রায়ত্ত ব্যাংককে রাজভাষা পুরস্কার প্ৰদান করা হয়।  ভারতের গৃহ মন্ত্রণালয় ২০১৫ সালের ২৫ মার্চ প্ৰতি বছরে প্ৰদান করা পুরস্কার দুটার নাম পরিবর্তন করে দেয়। ১৯৮৬ সালে প্রচলন করা 'ইন্দিরা গান্ধী রাজভাষা পুরস্কার' থেকে 'রাজভাষা কীর্তি পুরস্কার' এবং 'রাজীব গান্ধী রাষ্ট্রীয় জ্ঞান-বিজ্ঞান মৌলিক পুস্তক লেখন পুরস্কার' থেকে 'রাজভাষা গৌরব পুরস্কার' নামে পরিবর্তন করা হয়।  আরো দেখুন  বিশ্ব হিন্দি সচিবালয়  সম্পর্কিত মারাঠী ভাষা দিবস তথ্যসূত্র  বিষয়শ্রেণী:হিন্দি বিষয়শ্রেণী:ভারতে উদ্‌যাপন বিষয়শ্রেণী:সেপ্টেম্বর উদ্‌যাপন
পার্বতীপুর পৌরসভা বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ডঃ ০৯ টি মৌজাঃ   আয়তন ও জনসংখ্যা  মোট আয়তনঃ . মোট জনসংখ্যাঃ   শিক্ষার হার ও শিক্ষা প্রতিষ্ঠান  শিক্ষার হারঃ  শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ আমজাদ হোসেন   আরও দেখুন  পার্বতীপুর উপজেলা দিনাজপুর জেলা রংপুর বিভাগ   তথ্যসূত্র   বিষয়শ্রেণী:দিনাজপুর জেলার পৌরসভা
রঘুনাথপুর ইউনিয়ন বাংলাদেশের গোপালগঞ্জ জেলার সদর উপজেলার একটি ইউনিয়ন।   অবস্থান ও সীমানা    ইতিহাস    আয়তন ও জনসংখ্যা  আয়তন- ৫৭৯৭ একর।  মোট জনসংখ্যা- ২৭,৬৫১। মোট পুরুষ- ১৪৩০২ জন, মোট মহিলা- ১৩৩৪৯ জন (২০০১সালের আদম সুমারী অনুযায়ী)।   গ্রাম সমূহ  গ্রাম ৭টি -   রঘুনাথপুর  সিলনা  সিঙ্গারকুল  পারকুশী  নকড়িরচর  আন্ধার কোঠা  দীঘারকুল   হাট-বাজার    সিলনা বাজার  সিলনা হাট   জনপ্রতিনিধি    আরও দেখুন    শামসুল হক ফরিদপুরী  শেখ মুজিবুর রহমান  শেখ হাসিনা   তথ্যসূত্র    বহিঃসংযোগ    রঘুনাথপুর ইউনিয়ন, গোপালগঞ্জ সদর উপজেলা -বাংলাদেশ জাতীয় তথ্য বাতায়ন।  গোপালগঞ্জ সদর -বাংলাপিডিয়া।  বাংলাদেশের ইউনিয়ন বিষয়ক এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।  বিষয়শ্রেণী:গোপালগঞ্জ সদর উপজেলার ইউনিয়ন
তাজিয়া আক্তার () (জন্ম: ১২ ডিসেম্বর ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি বোলার এবং ডানহাতি ব্যাটসম্যান।   প্রাথমিক জীবন  তাজিয়া ১৯৯৩ সালের ১২ ডিসেম্বর বাংলাদেশে জন্মগ্রহণ করেন।   খেলোয়াড়ী জীবন   একদিনের আন্তর্জাতিক  তাজিয়ার একদিনের আন্তর্জাতিকে অভিষেক ঘটে ২০১২ সালের ৬ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।   টি২০ আন্তর্জাতিক  তাজিয়ার টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।   এশিয়ান গেমস  বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তাজিয়া উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।   তথ্যসূত্র    বহিঃসংযোগ   ইএসপিএন ক্রিকইনফো খেলোয়াড় প্রোফাইল  বিষয়শ্রেণী:১৯৯৩-এ জন্ম বিষয়শ্রেণী:বাংলাদেশী নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:সিলেট বিভাগ থেকে আগত ক্রিকেটার বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
হলেন জাপানি অভিনেত্রী এবং গায়কা।জাপানে তার ডাক নাম ফুক্যোন।   জীবনী  ফুকুদার জন্ম জাপানের টোকিওতে।এবং তিনি সেখানে বড় হয়েছেন।তার একটি ছোট বোন আছে। তিনি ১৯৮৭ সালে টেলিভিশন নাটক সোরে গা কোতে দা তে  ক্যাজুও   হিসেবে অভিনয় কর্মজীবন শুরু করে। তিনি ১৯৯৯ সালের রিং ২ চলচ্চিত্রের মাধ্যমে চলচ্চিত্রে অভিনয় শুরু করেন।এরপরে তিনি স্কুল ডে অব ডেথ চলচ্চিত্র অভিনয় করেন।এটি ২০০০ সালে মুক্তি পায়।ঐ একই বছরে তি নি হিরোশিকি হাই স্কুল থেকে স্নাতক লাভ করেন।  ২০০২ সালে তিনি ডল নামক চলচ্চিত্রে হারুনা হিসেবে অভিনয় করেন।তিনি জে পপ সঙ্গীত গায়কা।তার প্রথম ২টি অ্যালবাম হল দ্য লাস্ট ফ্রুট এবং ডেয়ার।২টি ১৯৯৯ সালে মুক্তি পায়।   চলচ্চিত্র  {| class="wikitable sortable" |+ চলচ্চিত্র |- ! বছর ! শিরোনাম ! অভিনয়ে ! class="unsortable" | নোট |- | ১৯৯৮ | শিনজুকু শ্যোনেন তানতেদিয়ান | | |- | ১৯৯৯ | রিং ২ | ক্যানায়ে সাওয়াগুচি | |- | ২০০০ | শিনসেই নে গাকুনসেই | | প্রধান চরিত্র |- | ২০০১ | টোকিও জানসু | | প্রধান চরিত্র |- | ২০০২ | ডলস | হারুনা | |- | ২০০২ | ওনম্যোই ২ | | |- | ২০০৩ | লাইক আসুরা | সাকিকো জিন্নাই | |- | ২০০৪ | কামিকাজে গার্লস | মোমোকো রাইউগাসাকি | প্রধান চরিত্র |- | ২০০৬ | তেনশি | তেনশি | প্রধান চরিত্র |- | ২০০৬ | ইনুগামিকে নো ইচিজোকু | | |- |  | ইয়াত্তারমান | দোরোনজো | |- | ২০০৯ |  উরুরু নো মোরি নো মনোগাতারি | চি শোনো | |- | ২০১০ | অ্যালিস ইন ওয়ান্ডারল্যান্ড | হোয়াট কুয়েন | জাপানি ডাব |}   ডিস্কোগ্রাফি   অ্যালবাম   ডি য়ার… (১৯৯৯)  মুন (২০০০)  ইউনিভার্স (২০০১)  ফ্লো: ক্যোকো ফুকুদা রিমিক্সেস'' (২০০২)   সিঙ্গেলস   ১৯৯৯.০৫.১৯ "সাইগো নো কাজিতসু" ১৯৯৯. ০৯.০৯ "ইজি রাইডার"  ২০০০.০২.০২ "কিরামেকি নো শুনকান"  ২০০০.০৭.১৯ " হাউ?" ২০০১.০৬.০৬ "সুইমিং" ২০০১ .১০.০৩ "কিমি নো হিতোমি নি কোয়িশেতরু" .২০০২.০৫.২২ "রুউট ২৪৬"   তথ্যসূত্র    বহিঃসংযোগ  Kyoko Fukada's official site at Horipro, Inc.  Kyoko Fukada Photo Gallery  Kyoko Fukada Photos      Kyoko Fukada's Profile - www.spcnet.tv   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি কন্ঠাভিনেত্রী বিষয়শ্রেণী:টোকিওর অভিনেত্রী বিষয়শ্রেণী:টোকিওর সঙ্গীতশিল্পী বিষয়শ্রেণী:জাপানি নারী আইডল বিষয়শ্রেণী:জাপানি পপ গায়িকা বিষয়শ্রেণী:জাপানি চলচ্চিত্র অভিনেত্রী বিষয়শ্রেণী:জাপানি টেলিভিশন অভিনেত্রী বিষয়শ্রেণী:২০শ শতাব্দীর জাপানি অভিনেত্রী বিষয়শ্রেণী:২১শ শতাব্দীর জাপানি অভিনেত্রী বিষয়শ্রেণী:২১শ শতাব্দীর জাপানি গায়িকা বিষয়শ্রেণী:গ্র‍্যাভিউর আইডল বিষয়শ্রেণী:২১শ শতাব্দীর জাপানি সঙ্গীতশিল্পী
ইভান জন গ্রে (; জন্ম: ১৮ নভেম্বর, ১৯৫৪) ওয়েলিংটন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও আম্পায়ার।List of New Zealand Test Cricketers নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন ইভান গ্রে।   প্রথম-শ্রেণীর ক্রিকেট  ১৯৭৫-৭৬ মৌসুম থেকে ১৯৯১-৯২ মৌসুম পর্যন্ত ইভান গ্রে’র প্রথম-শ্রেণীর খেলোয়াড়ী জীবন চলমান ছিল। শুরুতে তাকে অল-রাউন্ডার হিসেবে দলে নেয়া হয়।  ১৯৮১-৮২ মৌসুমে ওয়েলিংটনের সদস্যরূপে সেন্ট্রাল ডিস্ট্রিক্টসের বিপক্ষে রস অরমিস্টনের সাথে ২২৬ রানের জুটি গড়েছিলেন। প্রথম-শ্রেণীর ক্রিকেটে অভিষেকের পূর্বে অন্য যে-কোন নিউজিল্যান্ডীয় খেলোয়াড়ের চেয়ে প্রাদেশিক দলের পক্ষে অধিক খেলায় অংশ নেন। এছাড়াও, দেশের একমাত্র খেলোয়াড় হিসেবে প্রাদেশিক দলে থেকে চার সহস্রাধিক রান ও সাড়ে তিনশতের অধিক উইকেট লাভ করেছিলেন তিনি।   আন্তর্জাতিক ক্রিকেট  সমগ্র খেলোয়াড়ী জীবনে দশটিমাত্র টেস্ট ও দশটিমাত্র একদিনের আন্তর্জাতিকে অংশগ্রহণ করেছেন ইভান গ্রে। ১১ আগস্ট, ১৯৮৩ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ নভেম্বর, ১৯৮৮ তারিখে বেঙ্গালুরুতে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।  টেস্টে তাকে ১৭ উইকেট লাভের জন্যে ৫২.১১ গড়ে রান খরচ করতে হয়েছিল। ক্রিকেট খেলা থেকে অবসর গ্রহণের পর আম্পায়ারিত্বের দিকে ঝুঁকে পড়েন। আট বছর প্রথম-শ্রেণীর ক্রিকেট খেলা পরিচালনা করেছেন।   তথ্যসূত্র    আরও দেখুন   জেফ ক্রো  ব্যারি সিনক্লেয়ার  ওয়েলিংটন ক্রিকেট দল‎  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্থ আইল্যান্ডের ক্রিকেটার
নংথিম্মাই () ভারতের মেঘালয় রাজ্যের পূর্ব খাসি পাহাড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নংথিম্মাই শহরের জনসংখ্যা হল ৩৪,২০৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮২%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে নংথিম্মাই এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মেঘালয়ের শহর ও নগর বিষয়শ্রেণী:পূর্ব খাসি পাহাড় জেলা বিষয়শ্রেণী:পূর্ব খাসি পাহাড় জেলার শহর ও নগর
কালীপদ আইচ (১৯২০ – ২৭ সেপ্টেম্বর ১৯৪৩) ছিলেন দ্বিতীয় বিশ্বযুদ্ধের সময়  ব্রিটিশ ভারতের সামরিক বিভাগের একজন কর্মী।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪,   ১৯৪২ খ্রিস্টাব্দে কোচিনের নৌ বিদ্রোহ শুরু হয়েছিল মানকুমার বসু ঠাকুরের নেতৃত্বে ব্রিটিশ বাহিনীর ক্ষতি সাধন করে অক্ষশক্তিকে জেতবার সুযোগ করে দেওয়ার জন্য।  চতুর্থ মাদ্রাজ উপকূল বাহিনীর সৈনিকদের দেশাত্মবোধে উদ্বুদ্ধ চতুর্থ মাদ্রাজ উপকূল বাহিনীর সৈনিকদের অন্যতম ছিলেন কালীপদ। নাশকতামূলক ষড়যন্ত্রের অভিযোগে অপর আটজনের সঙ্গে তাকেও ১৯৪৩ খ্রিস্টাব্দের ১৮ এপ্রিল গ্রেপ্তার করে।   তাদের বিরুদ্ধে মারাত্মক অভিযোগ ছিল – তারা গোপনে শত্রুশিবিরে খবর পাচার করেছে, সঞ্চিত গোলা বারুদের স্তূপে আগুন ধরিয়ে দিয়েছে এবং অস্ত্রশস্ত্র সমুদ্রে নিক্ষেপ করেছে। ব্যাঙ্গালোরের সামরিক আদালতে বিচারের নামে প্রহসন হয়। শেষে ষড়যন্ত্রে অংশগ্রহণ করার অপরাধে কালীপদর এবং আরও আটজনের মৃত্যুদণ্ডাদেশ হয়।  ১৯৪৩ খ্রিস্টাব্দের ২৭ সেপ্টেম্বর কালীপদ আইচ ও অন্য সাথীদের সঙ্গে 'বন্দে মাতরম' স্লোগান দিয়ে মাদ্রাজ দুর্গে ফাঁসিতে মৃত্যুবরণ করেন।  তথ্যসূত্র  বিষয়শ্রেণী:১৯২০-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি